கேள்வி: டெல்லியின் குரங்கு மனிதன் - வரலாறு பற்றி தகவல் சொல்.
பதில்: 2001 ம் ஆண்டு மே மாதத்தில் இந்தியத் தலைநகர் புதுடெல்லியில், நள்ளிரவில் வெளிப்பட்டு மக்களைத் தாக்கும் ஒரு விசித்திரமான கருங்குரங்கு போன்ற உயிரினத்தைப் பற்றிய செய்திகள் தீ போல பரவத் தொடங்கியது.[http://www.rediff.com/news/2001/may/18mon2.htm It's a man! It's a monkey! It's a...]; by Onkar Singh in New Delhi; 18 May 2001; Rediff India. [http://www.rediff.com/news/2001/may/18mon.htm 'Monkey man' keeps Delhi awake again]; 18 May 2001; Rediff India. . Also see [http://www.rediff.com/news/2001/may/15myst.htm], [http://www.rediff.com/news/2001/may/16myst.htm], [http://www.rediff.com/news/2001/may/17mon1.htm] ஆனால் அந்த உருவத்தை நேரில் பார்த்ததாக சொல்லப்பட்டவர்களின் சாட்சிகள் சொல்வது ஒன்றுபோல இல்லாமல் ஒருவருக்கொருவர் வித்தியாசப்பட்டது. பொதுவாக நான்கு அடிகள் உயரம் கொண்ட அந்த உயிரினம் உடல் முழுவதும் அடர்த்தியான கருப்பு முடியால் மூடப்பட்டிருக்கும் எனவும், தலையில் உலோகக் கவசத்தால் மூடப்பட்டிருக்கும் எனவும் நேரில் கண்டவர்கள் சொல்லியுள்ளனர். மேலும் உலோகத்தால் ஆன நகங்களையும் சிவந்த ஒளிரும் விழிகளையும் கொண்ட அந்த உயிரினம் மூன்று பொத்தான்களை கொண்ட உடையையும் விரைவாக நகரும் பாதடியை அணிந்தும் வருவதாகவும் சிலர் கூறியுள்ளனர். ஆனால் வேறு சிலரோ, அந்தக் குரங்கு உருவமுடைய உயிரினம் நரிகளுக்கு இருப்பதைப்போன்ற கூர்மையான மூக்கு வடிவத்தைக் கொண்டதாகக் கூறியுள்ளனர். வேறு சிலரோ எட்டு அடிகள் கொண்டதாகவும் ஒரு கட்டிடத்திலிருந்து வேறு கட்டிடத்திற்கு விரைவாகத் தாவிச் செல்லும் என கூறியுள்ளனர். குரங்கு மனிதனைப்பற்றி கிட்டத்தட்ட 300 க்கும் மேட்பட்ட அசைப்படங்கள் கிடைத்துள்ளன. மேலும், அந்த உயிரினத்தால் 60க்கும் மேற்பட்ட மனிதர்களுக்கு காயங்கள் ஏற்பட்டதாக குறிப்புகள் உள்ளது. இரண்டு (அல்லது மூன்று) மனிதர்கள் இந்த குரங்கு மனிதன் தாக்குதலில் இருந்து தப்பிக்க நினைத்து உயரமான கட்டிடங்களில் இருந்து குதித்தும் படிக்கட்டுகளில் இருந்து கீழே விழுந்தும் உயிரை இழந்துள்ளார்கள். இத்தகைய பீதி நிறைந்த கட்டத்தில், காவல் துறையினர் அந்த உயிரினத்தைப் பிடிக்கும் முயற்சியில் வரைபட கலைஞர்களின் உதவியுடன் அந்த உருவத்தின் தோற்ற வரைபடங்களையும் வெளியிட்டு மக்களின் பயத்தை தணிக்க முற்பட்டனர்.